เดือนที่เเล้วเป็นประจำเดือนวันที่ 31-5 สิงหา เเละในวันที่ 7 ได้มีการทานยาคุมฉุกเฉิน เป็นเเบบเม็ดเดียว หลังจากนั้น วันที่ 14 มีเลือดออกคล้ายประจำเดือนออก ออกเยอะ คล้ายประจำเดือนมีสีเเดงสด อยากรู้ว่ามันใช่ประจำเดือนไหมคะ หรือเเค่ผลข้างเคียงของการกินยาคุม
สวัสดีค่ะ วรสาร,หากได้ทานยาคุมฉุกเฉินในวันที่ 7 ส.ค. แล้ววันที่ 14 ส.ค. ได้มีเลือดออกมา เลือดดังกล่าวก็น่าจะเกิดจากผลของยาคุมฉุกเฉินได้ ไม่น่าใช่ประจำเดือน เพราะประจำเดือนเพิ่งมาไปเมื่อวันที่ 31 ก.ค. ซึ่งเลือดที่ออกจากผลของยาคุมนั้น อาจมีปริมาณน้อยหรือมากก็ได้ อาจออกได้ตั้งแต่ 1-5 วัน และไม่ได้ถือว่าอันตรายอะไร และการที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะสำหรับประจำเดือนในรอบต่อไปนั้น อาจมาในช่วงเวลาเดิม หรืออาจมาช้ากว่าปกติได้ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ